Singlekampe i tennis er et opgør mellem to spillere, mens doubler er et opgør mellem to par tennisspillere. Der spilles doubler indenfor både dame- og herretennis, men der afvikles også mixeddoubler, hvor holdene består af henholdsvis en mand og en kvinde. Derudover spilles doubler på bredere baner. Man benytter her alle optegnede yderlinjer på banen, mens singler spilles indenfor de indre sidelinjer. Baglinjerne er dog de samme for både singler og doubler.